text: ২ (দুই) একটি অংক, সংখ্যা এবং হরফ। এটি ১ এবং ৩ এর মধ্যবর্তী স্বাভাবিক সংখ্যা। মৌলিক সংখ্যাগুলোর মধ্যে ক্ষুদ্রতম সংখ্যা হল ২। কোনো কোনো সংস্কৃতিতে এ সংখ্যাটির ধর্মীয় ও আধ্যাত্মিক তাৎপর্য রয়েছে।
  
  গণিতে ২ 
  কোনো পূর্ণ সংখ্যা যদি ২ দ্বারা বিভাজ্য হয় তবে তাকে জোড় সংখ্যা বলা হয়। পূর্ণ সংখ্যাগুলো যদি কোনো জোড় সংখ্যা ভিত্তিক সংখ্যাপদ্ধতিতে (যেমন: দশমিক, ষোড়শিক ইত্যাদি) লেখা হয় তবে শুধুমাত্র সংখ্যার শেষ অংকটি দেখেই সংখ্যাটি ২ দ্বারা বিভাজ্য কিনা তা বোঝা যায়। শেষ অংকটি জোড় হলে সংখ্যাটি ২ দ্বারা বিভাজ্য (অর্থাৎ জোড় সংখ্যা), আর শেষ অংকটি বিজোড় হলে সংখ্যাটি বিজোড় সংখ্যা। দশমিক পদ্ধতিতে ২-এর গুণিতকগুলো সবসময় ০, ২, ৪, ৬ বা ৮ দিয়ে শেষ হয়।
  
  ২ হচ্ছে ক্ষুদ্রতম মৌলিক সংখ্যা এবং একমাত্র জোড় মৌলিক সংখ্যা (এ কারণে একে ব্যতিক্রমী মৌলিক সংখ্যা বলা হয়)। আবার ২-এর পরবর্তী সংখ্যা ৩-ও মৌলিক। পরপর দুটি সংখ্যা মৌলিক হওয়ার এটিই একমাত্র ঘটনা। ২ হচ্ছে প্রথম সোফিয়ে গার্মেইন মৌলিক, প্রথম ফ্যাক্টোরিয়াল মৌলিক, প্রথম লুকাস মৌলিক এবং প্রথম রামানুজান মৌলিক।
  
  ২ হল তৃতীয় (বা চতুর্থ) ফিবোনাচ্চি সংখ্যা।
  
  বিজ্ঞানে ২ 
  ডিএনএ ডাবল হেলিক্সে পলিনিউক্লিওটাইড স্ট্র্যান্ডের সংখ্যা।
  প্রথম জাদু সংখ্যা।
   হিলিয়ামের পারমাণবিক সংখ্যা।
   হাইড্রোজেনের আইসোটোপ – ডিউটেরিয়ামের পারমাণবিক ভর।
   ২ প্যালাস মূল বেষ্টনীর একটি বৃহৎ গ্রহাণু যা এ পর্যন্ত আবিষ্কৃত দ্বিতীয় গ্রহাণু।
   রোমান II (সাধারণত) দ্বিতীয়-আবিষ্কৃত উপগ্রহ বা ছোট গ্রহের নামকরণে ব্যবহৃত হয়। (যেমন: Pluto II এবং (87) Sylvia II Remus)
   যুগ্ন তারা বা বাইনারি স্টার নামক তারা ব্যাবস্থা দুইটি তারার সমন্বয়ে গঠিত হয়, যারা তাদের সাধারণ ভরকেন্দ্রকে কেন্দ্র করে আবর্তীত হয়।
   মস্তিষ্কের সেরিব্রাল হেমিস্ফিয়ারের সংখ্যা।
  
  তথ্যসূত্র
  
  বহিঃসংযোগ 
  
   
  
  বিষয়শ্রেণী:২ (সংখ্যা)
  বিষয়শ্রেণী:পূর্ণ সংখ্যা
title: ২ (সংখ্যা)